Μιλώντας σήμερα το πρωί στον ΑΝΤ1, ο κ. Γεωργιάδης τόνισε ότι εξετάζεται το ενδεχόμενο να μην είναι ανοιχτά τις Κυριακές τα σούπερ μάρκετ, όπως είχε αποφασιστεί στα έκτακτα μέτρα που έλαβε η κυβέρνηση για την αντιμετώπιση της πανδημίας.«Σέβομαι απολύτως τον κόπο των υπαλλήλων των σούπερ μάρκετ. Δεν θέλω να ταλαιπωρώ τον κόσμο χωρίς λόγο», είπε και προανήγγειλε την ανακοίνωση κι άλλων κλάδων (ΚΑΔ) που θα λάβουν στήριξη από την κυβέρνηση.

«Θα μάθουμε σήμερα στο Ecofin τα νέα εργαλεία που πιθανόν να έχουμε και τότε θα αποφασίσουμε», είπε μεταξύ άλλων σημειώνοντας ότι «αυτή η κρίση δεν θα τελειώσει σε μια εβδομάδα» και εξέφρασε την εκτίμηση πως «αν είμαστε τυχεροί θα τελειώσει αρχές Μαΐου».

«Άρα δεν μπορούμε να ξοδέψουμε τα αποθέματα του κράτους αμέσως γιατί στο τέλος δεν θα έχουμε δυνάμεις», είπε.